UZNESENIE VLÁDY SLOVENSKEJ REPUBLIKY
č. 39
zo 17. januára 2001

k návrhu na uzavretie Zmluvy medzi Slovenskou republikou a Estónskou republikou o zamedzení dvojitého zdanenia a zabránení daňovému úniku v odbore daní z príjmov a z majetku 

Číslo materiálu:	3269/2000	
Predkladateľ:	ministerka financií a minister zahraničných vecí	
Vláda
A.	súhlasí
A.1.	s uzavretím Zmluvy medzi Slovenskou republikou a Estónskou republikou o zamedzení dvojitého zdanenia a zabránení daňovému úniku v odbore daní z príjmov a z majetku (ďalej len „Zmluva“), 
A.2.	s tým, že jej Zmluva po podpise nebude znovu predložená;
B.	odporúča
prezidentovi SR
B.1.	splnomocniť predsedu vlády a ako alternátov ministerku financií, ministra zahraničných vecí, štátneho tajomníka Ministerstva financií SR, štátneho tajomníka Ministerstva zahraničných vecí SR
na podpis Zmluvy,

B.2.	ratifikovať podpísanú Zmluvu po vyslovení súhlasu Národnej rady SR;
C.	poveruje
predsedu vlády
C.1.	predložiť Zmluvu po jej podpise Národnej rade SR na vyslovenie súhlasu,

ministerka financií
C.2.	odôvodniť návrh na uzavretie Zmluvy v Národnej rade SR;
D.	ukladá
ministerke financií
D.1.	požiadať ministra zahraničných vecí vykonať opatrenia súvisiace s nadobudnutím platnosti Zmluvy,
D.2.	požiadať ministra zahraničných vecí zabezpečiť uverejnenie Zmluvy po nadobudnutí jej platnosti v Zbierke zákonov SR, 
D.3.	zabezpečiť vykonávanie Zmluvy po nadobudnutí jej platnosti.
Vykonajú:	predseda vlády
ministerka financií
minister zahraničných vecí
Na vedomie:	prezident SR
predseda Národnej rady SR